CELEX: 32014D0092
Language: fi
Date: 2014-02-14 00:00:00
Title: 2014/92/EU: Komission täytäntöönpanopäätös, annettu 14 päivänä helmikuuta 2014 , tietyistä neuvoston direktiivin 91/496/ETY soveltamista koskevista yksityiskohtaisista säännöistä kolmansista maista tuotavien elävien eläinten eläinlääkärintarkastusten osalta tehdyn päätöksen 97/794/EY liitteen II muuttamisesta (tiedoksiannettu numerolla C(2014) 750)  ETA:n kannalta merkityksellinen teksti

18.2.2014   
            
            
               FI
            
            
               Euroopan unionin virallinen lehti
            
            
               L 46/18
            
         
      KOMISSION TÄYTÄNTÖÖNPANOPÄÄTÖS,
   annettu 14 päivänä helmikuuta 2014,
   tietyistä neuvoston direktiivin 91/496/ETY soveltamista koskevista yksityiskohtaisista säännöistä kolmansista maista tuotavien elävien eläinten eläinlääkärintarkastusten osalta tehdyn päätöksen 97/794/EY liitteen II muuttamisesta
   (tiedoksiannettu numerolla C(2014) 750)
   (ETA:n kannalta merkityksellinen teksti)
   (2014/92/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 4 artiklan 5 kohdan, 5 artiklan toisen kohdan sekä 7 artiklan 2 kohdan ja 8 artiklan B kohdan,
   sekä katsoo seuraavaa:
   
               (1)
            
            
               Komission päätöksessä 97/794/EY (2) säädetään tietyistä direktiivin 91/496/ETY soveltamista koskevista yksityiskohtaisista säännöistä kolmansista maista tuotavien elävien eläinten eläinlääkärintarkastusten osalta.
            
         
               (2)
            
            
               Kyseisen päätöksen 4 artiklassa edellytetään, että direktiivin 91/496/ETY 4 artiklan 2 kohdassa säädetyn fyysisen tarkastuksen aikana elävät sorkka- ja hevoseläimet puretaan kuormasta rajatarkastusasemalla virkaeläinlääkärin läsnä ollessa ja että niille tehdään niiden kuljetuskuntoa koskeva tarkastus ja kliininen tutkimus, johon voi kuulua näytteiden kerääminen. Nämä tarkastukset ja näytteiden keruu on suoritettava päätöksen 97/794/EY liitteen II säännösten mukaisesti.
            
         
               (3)
            
            
               Päätöksen 97/794/EY liitteessä II edellytetään, että kuukausittain vähintään 3 prosentille sorkka- ja hevoseläinten lähetyksistä suoritetaan serologinen näytteenotto tarkoituksena tarkastaa mukana seuraavassa eläinlääkärintodistuksessa vahvistettujen terveyttä koskevien vaatimusten noudattaminen.
            
         
               (4)
            
            
               Neuvoston direktiivin 2009/156/EY (3) 2 artiklan c alakohdassa esitetään määritelmä rekisteröidyille hevoseläimille, joista rekisteröidyt hevoset muodostavat taksonomisen alaryhmän kyseisen direktiivin 19 artiklan mukaisesti. Sen vuoksi voidaan päättää, että kolmannesta maasta tai kolmannen maan osasta tuleva tuonti rajoitetaan hevoseläinten tiettyihin lajeihin tai ryhmiin, tai että on vahvistettava erityiset edellytykset rekisteröityjen hevoseläinten tai erityistarkoituksiin tarkoitettujen hevoseläinten väliaikaista unionin alueelle tuomista varten tai niiden takaisin unionin alueelle tuomista varten tilapäisen poisviennin jälkeen.
            
         
               (5)
            
            
               Hyväksymällä komission päätökset 92/260/ETY (4) ja 93/195/ETY (5) eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa ja takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen ja rajoittamalla komission päätöksen 2004/211/EY (6) mukaisesti tietyistä kolmansista maista tulevien hevoseläinten tuonnin unioniin ainoastaan rekisteröityihin hevosiin siten kuin komission päätöksen 93/197/ETY (7) liitteessä I täsmennetään, komissio ei ainoastaan määritellyt rekisteröityjä hevosia direktiivin 2009/156/EY 2 artiklan c alakohdassa määriteltyjen rekisteröityjen hevoseläinten taksonomiseksi alaryhmäksi, vaan otti myös huomioon ne vähäiset riskit, joita näiden eläinten tuomisesta unioniin aiheutuu.
            
         
               (6)
            
            
               Saadun kokemuksen valossa näyttää siltä, että rekisteröityjen hevosten kohdalla ei ole perusteltua ottaa verinäytettä 3 prosentista näiden eläinten lähetyksistä, koska tästä ei odoteta koituvan vastaavaa hyötyä mukana seuraavissa eläinlääkärintodistuksissa vahvistettujen terveyttä koskevien vaatimusten noudattamisen seurannalle. Sen vuoksi rekisteröityjen hevosten kohdalla kiinteä serologisen testauksen näytteenottoaste olisi korvattava riskiin perustuvalla tarvittavien näytteiden keruulla, kun virkaeläinlääkäri katsoo sen tarpeelliseksi rajatarkastusasemalla.
            
         
               (7)
            
            
               Sen vuoksi päätöksen 97/794/EY liitettä II olisi muutettava.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 97/794/EY liite II tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä helmikuuta 2014.
      
         
            Komission puolesta
         
         Tonio BORG
         
         
            Komission jäsen
         
      
   
   
      (1)  EYVL L 268, 24.9.1991, s. 56.
   
      (2)  Komission päätös 97/794/EY, tehty 12 päivänä marraskuuta 1997, tietyistä neuvoston direktiivin 91/496/ETY soveltamista koskevista yksityiskohtaisista säännöistä kolmansista maista tuotavien elävien eläinten eläinlääkärintarkastusten osalta (EYVL L 323, 26.11.1997, s. 31).
   
      (3)  Neuvoston direktiivi 2009/156/EY, annettu 30 päivänä marraskuuta 2009, eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta (EUVL L 192, 23.7.2010, s. 1).
   
      (4)  Komission päätös 92/260/ETY, tehty 10 päivänä huhtikuuta 1992, eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa (EYVL L 130, 15.5.1992, s. 67).
   
      (5)  Komission päätös 93/195/ETY, tehty 2 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (EYVL L 86, 6.4.1993, s. 1).
   
      (6)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      (7)  Komission päätös 93/197/ETY, tehty 5 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa (EYVL L 86, 6.4.1993, s. 16).
   
      LIITE
      Korvataan päätöksen 97/794/EY liitteessä II oleva III kohta seuraavasti:
      
         ”III   Näytteenottomenetelmä
         
         Näytteenotto mukana seuraavassa eläinlääkärintodistuksessa vahvistettujen terveyttä koskevien vaatimusten noudattamisen tarkastamiseksi on suoritettava seuraavasti:
         
                     1.
                  
                  
                     Kuukausittain vähintään 3 prosentille lähetyksistä on suoritettava näytteenotto serologista testausta varten, lukuun ottamatta rekisteröityjä hevosia, jotka sisältyvät neuvoston direktiivin 2009/156/EY (1) 2 artiklan c alakohdassa esitettyyn määritelmään ja joiden mukana on yksilöllinen terveystodistus, jossa todistetaan kyseisen direktiivin 15 artiklan a alakohdan ja 19 artiklan a ja b alakohdan nojalla hyväksytyissä päätöksissä vahvistettujen eläinten terveyttä koskevien vaatimusten noudattaminen.
                     Näyte on otettava vähintään 10 prosentilta kunkin ensimmäisessä alakohdassa tarkoitetun näytteenottoon valitun lähetyksen eläimistä ja vähintään neljältä eläimeltä. Jos havaitaan ongelmia, prosenttiosuutta on suurennettava.
                  
               
                     2.
                  
                  
                     Virkaeläinlääkärin tekemän riskinarvioinnin perusteella voidaan rajatarkastusasemalle esitettyyn lähetykseen sisältyvästä mistä tahansa eläimestä ottaa kaikki tarvittavat näytteet.
                  
               
      
         (1)  Neuvoston direktiivi 2009/156/EY, annettu 30 päivänä marraskuuta 2009, eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta (EUVL L 192, 23.7.2010, s. 1).”